BigC ผุดแคมเปญ “ถูกจริง ต้องที่บิ๊กซี” ฉลอง 27 ปี ตอกย้ำฐานะห้างค้าปลีกชั้นนำ
BigC ผุดแคมเปญ “ถูกจริง ต้องที่บิ๊กซี” ฉลอง 27 ปี ตอกย้ำฐานะห้างค้าปลีกชั้นนำ
27 ส.ค. 2563

นายปฐพงศ์ เอี่ยมสุโร ประธานเจ้าหน้าที่ฝ่ายการพาณิชย์ บริษัท บิ๊กซี ซูเปอร์เซ็นเตอร์ จำกัด (มหาชน) ห้างค้าปลีกในกลุ่มบริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า ตลอดระยะเวลา 27 ปีที่ผ่านมา บิ๊กซี ในฐานะห้างค้าปลีกที่มีความโดดเด่นในด้านสินค้าราคาประหยัดมาโดยตลอด แต่นอกเหนือจากราคาที่ประหยัดแล้ว บิ๊กซียังให้ความสำคัญกับคุณภาพของสินค้าและบริการเพื่อมอบความประหยัดคุ้มค่าและความพึงพอใจสูงสุดแก่ผู้บริโภคผ่านการบริการด้วยใจ ล่าสุดได้จัดแคมเปญภายใต้แนวคิด “ถูกจริง ต้องที่บิ๊กซี” เพื่อสร้างประสบการณ์แห่งความคุ้มค่าและตอกย้ำความมุ่งมั่นของบิ๊กซีที่มอบสินค้าราคาประหยัดคุ้มค่าและคุณภาพดีมาโดยตลอด ภายใต้ปณิธาน ห้างคนไทย หัวใจคือลูกค้า ที่อยู่เคียงข้างคนไทย”
“ในปีนี้ บิ๊กซี ได้ดึง “เบลล่า-ราณี แคมเปน” และ “น้าค่อม ชวนชื่น” นั่งแท่นพรีเซ็นเตอร์ ออกมากระตุ้นสร้างการรับรู้และเพื่อสร้างความเชื่อมั่นด้านราคา รับประกันสินค้าโปรโมชั่นถูกสุดสุด ถูกจริง และถูกกว่าที่บิ๊กซีทุกสาขาทั่วประเทศตลอดปี รับประกันสินค้าไม่ขาดสต็อค มั่นใจได้เรื่องราคาถูกประหยัดต่อเนื่อง พร้อมจัดโปรโมชั่นครอบคลุมสินค้าทุกหมวดหมู่กว่า 5,000 รายการต่อสัปดาห์ โดยคัดเลือกสินค้าที่จำเป็นต่อการดำรงชีพ 3 กลุ่มหลัก กลุ่มแรกสินค้าประเภทอาหารแห้ง “ถูกจริง ซื้อ 1 แถม 1” พบกับสินค้าราคาพิเศษซื้อ 1 แถม 1 อาทิ  แชมพู  โลชั่น น้ำมันพืช น้ำปลา น้ำตาลทราย บะหมี่กึ่งสำเร็จรูป ซอสปรุงรส ผลิตภัณฑ์ซักผ้า น้ำยาปรับผ้านุ่ม ขนมต่างๆ นมยูเอชที กล่องพลาสติก และกางเกงยีนส์”
“สองสินค้าในกลุ่มประเภทอาหารสดและแช่แข็ง “ถูกจริง ราคาขายส่ง” อาทิ หมูสด ไข่ไก่ ปลา ไก่ เป็ด กุ้ง รวมถึงผักและผลไม้ทุกชนิด ในราคาสุดพิเศษ  และสามกลุ่มสินค้าเครื่องแต่งกาย “ถูกจริง ต้องที่บิ๊กซี” อาทิ เสื้อผ้า กระเป๋า รองเท้า  และรองเท้าแตะในราคาคู่ละ 50 บาท  โดยสินค้าทุกหมวดหมู่ผ่านการคัดสรรจากแหล่งที่ดีที่สุดเพื่อให้ลูกค้าสามารถซื้อสินค้าคุณภาพดีในราคาประหยัดคุ้มค่าที่ทุกคนเอื้อมถึงได้”
“บิ๊กซี ถือเป็นห้างค้าปลีกชั้นนำของเมืองไทย ที่ยังคงใช้กลยุทธ์ราคาที่เข้าถึงได้เพื่อให้คนไทยได้มีโอกาสใช้สินค้าคุณภาพในราคาประหยัดและยังเน้นให้ความสำคัญทั้งด้านเทรนด์สินค้าที่ทันสมัยและการให้บริการที่ดีแก่ลูกค้าทั้งก่อนและหลังการขาย รวมถึงความแข็งแกร่งของบิ๊กซี ที่มีสาขาในปัจจุบันกว่า 1,400 สาขา ครอบคลุมทั่วประเทศ รวมถึงใน กลุ่มประเทศ CLMV ทำให้สามารถรองรับลูกค้า แบรนด์คู่ค้า ตลอดจนเพิ่มความหลากหลาย มีสินค้าครบวงจรและสามารถตอบโจทย์ลูกค้าบิ๊กซีได้เป็นอย่างดี อย่างไรก็ตาม บิ๊กซีจะยังคงเดินหน้าในการห้างค้าปลีกที่ส่งมอบสินค้าราคาประหยัด คุณภาพดีและทุกคนเอื้อมถึงได้ต่อไปดังเช่นที่ผ่านมาตลอดระยะเวลา 27 ปี” นายปฐพงศ์ กล่าวสรุป
นอกจากนี้ พิเศษสุดๆ สำหรับสมาชิกบิ๊กการ์ด ยิ่งสะสมมากยิ่งได้มาก ทุกการใช้จ่าย 25 บาท รับ 1 คะแนน เพื่อใช้คะแนนแลกรับส่วนลดได้ทันทีไม่ต้องรอ และมอบสิทธิประโยชน์มากมายให้กับลูกค้า สามารถดูรายละเอียดเพิ่มเติมได้ที่ www.bigc.co.th หรือ เฟซบุ๊กบิ๊กซี https://www.facebook.com/ BigCBigService/ หรือโทร.1756



